ניר טסלר

ניר טסלר (נולד בשנת 1962) הוא פרופסור בפקולטה להנדסת חשמל ומחשבים, מחזיק הקתדרה על שם ברברה ונורמן סיידן. טסלר עמד בראש מרכז למיקרואלקטרוניקה וננואלקטרוניקה בטכניון עד שנת 2023.<ref></ref>

== ביוגרפיה ==
ניר טסלר נולד בחיפה. הוא למד בבית הספר הריאלי העברי ושירת בחיל האוויר בשנים 1980–1985. טסלר למד הנדסת חשמל בטכניון וסיים תואר ראשון בהצטיינות יתרה בשנת 1989 ותואר שני ב-1992. את הדוקטורט קיבל טסלר מהטכניון בשנת 1995. עבודת הדוקטורט שלו "Dynamic Properties of Inverted QW Laser Structure" נכתבה בהנחיית פרופ' גדי אייזנשטיין.<ref name=":0"></ref><ref></ref>

בשנים 1995–1999 היה טסלר עוזר מחקר ואחר כך עמית מועצת המחקר להנדסה ומדעים פיזיים במעבדת קוונדיש באוניברסיטת קיימברידג' בבריטניה.<ref></ref> בהמשך הצטרף לפקולטה להנדסת חשמל ומחשבים בטכניון כמרצה בכיר. הוא קודם לדרגת פרופסור חבר בשנת 2003 ולפרופסור מן המניין ב-2008. משנת 2010 מכהן טסלר כראש המרכזים למיקרואלקטרוניקה וננואלקטרוניקה בטכניון. לאורך השנים הדריך טסלר 27 סטודנטים לתארים מתקדמים ופרסם מעל ל-200 מאמרים מדעיים.<ref name=":0" />

== מחקריו ==
מחקריו של טסלר מתמקדים בחומרים חדשים ובקשר של התכונות הפיזיות והכימיות שלהם לביצועי ההתקן. בין אלה נכללים האינטראקציה בין אור לחומר (כולל פעילות לייזר ומיקרו-מהודים ), היסע של אלקטרונים, חורים ויונים, צמדי אלקטרון-חור (אקסיטון) ותהליכי ייצור התקנים (טרנזיסטורים, גלאים, מדמי תמונה ותאי שמש).

בשנת 1996 הציג טסלר לראשונה "לייזר פלסטי" המבוסס על מולקולה של מוליך למחצה אורגני (פולימר). שנתיים מאוחר יותר הוא החל בבניית הפיקסל החכם הראשון, שהוכיח היתכנות של בניית מסכים דקים וגמישים.<ref></ref><ref></ref>

בשנת 2002 הראה טסלר שלדים אורגניים (OLEDS) יכולים לפלוט אור באורך גל שרלוונטי לצורך תקשורת בסיבים אופטיים (1.3 מיקרון).<ref></ref> בשנת 2006 הגיש טסלר בקשה לפטנט למבנה חדש של טרנזיסטור בעל אוריינטציה אנכית, שבו הפונקציות של השער, המקור, המוצא והשפך ממוקמות אחד על גבי השני.<ref></ref><ref></ref>

== פרסים והוקרות ==
* 1995 מלגת רוטשילד לפוסט דוקטורנטים<ref></ref>
* 1999 מלגת אלון
* 2009 האחוזון העליון בכימיה. Essential Science Indicators, תומפסון-רויטרס<ref></ref>
* 2020 עמית לשם כבוד ב על "תרומה חלוצית בתחום של לייזרים מבוססי פולימרים מצומדים, לדים מפולימר בתחום תת-אדום קרוב, מוליכים למחצה אורגניים והעברת מטענים, וטרנזיסטורים אורגניים בעלי מבנה אנכי"<ref></ref>
* 2020 עמית החברה המלכותית לכימיה<ref></ref>

== קישורים חיצוניים ==
* [http://nir.omd.one/index.html ניר טסלר], המעבדה לחומרים אורגניים והתקנים, הטכניון
* [https://www.youtube.com/channel/UC4kkgPyBmFtG0dKxPtYnCMw/featured ערוץ היוטיוב של המעבדה של ניר טסלר], יוטיוב
* [https://scholar.google.co.il/citations?user=mgg5ZRgAAAAJ&hl=en ניר טסלר], גוגל סקולר
* [https://patents.google.com/?inventor=Nir+Tessler&oq=Nir+Tessler ניר טסלר], גוגל פטנטים
* [http://archive.sciencewatch.com/inter/aut/2009/09-apr/09aprTessler/ ראיון עם ניר טסלר], sciencewatch.com
* [https://www.forbes.com/sites/anthonykosner/2012/10/22/printed-tv-will-be-on-your-living-room-in-five-years-says-israeli-nanotech-professor/?sh=3949e71947cd ראיון עם ניר טסלר], פורבס
* [https://www.ynet.co.il/articles/0,7340,L-4768103,00.html פיתוח בטכניון ישפר יעילות של תאים סולארים], ynet

==הערות שוליים==

קטגוריה:סגל הטכניון: הנדסת חשמל
קטגוריה:זוכי מלגת אלון
קטגוריה:עמיתי החברה המלכותית
קטגוריה:בוגרי בית הספר הריאלי
קטגוריה:ממציאים ישראלים
קטגוריה:בעלי תואר דוקטור מהטכניון - מכון טכנולוגי לישראל
קטגוריה:ישראלים שנולדו ב-1962